# The Book of Scottish Song/Battle of Sheriff-Muir 2

Battle of Sheriff-Muir.
[This originally appeared in a broad-sheet, with the title of "A Dialogue between Will Lickladle and Tom Cleancogue, twa shepherds wha were feeding their flocks on the Ochil hills on the day the battle of Sheriff-muir was fought." It was written by the Rev. John Barclay, the founder of the religious sect called the Bereans, who was born in the parish of Muthill in 1734, and died in 1798. The tune is called "The Camerons' March" or " The Cameronian Kant," and is a very quick reel tune.]
Pray came you here the fight to shun, Or keep the sheep wi' me, man? Or was you at the Sherra-muir, And did the battle see, man? Pray tell whilk o' the parties wan, For weel I wat I saw them run Both south and north, when they begun To pell, and mell, and kill, and fell, With muskets snell and pistols knell, And some to hell did flee, man. Huh! hey dum dirrum hey dum dan, Huh! hey dum dirrum dey dan, Huh! hey dum dirrum hey dum dandy, Hey dum dirrom dey dan.
But, my dear Will, I kenna still Whilk o' the twa did lose, man; For weel I wat they had gude skill To set upo' their foes, man. The redcoats they are train'd, you see, The clans always disdain to flee; Wha then should gain the victory? But the Highland race, all in a brace, With a swift pace, to the Whigs' disgrace, Did put to chase their foes, man. Huh! hey dum dirrum, &c.
Now, how deil, Tam, can this be true? I saw the chase gae north, man. But weel I wat they did pursue Them even unto Forth, man. Frae Dunblane they ran, i' my own sight, And got o'er the bridge wi' a' their might, And those at Stirling took their flight: Gif only ye had been wi' me, You had seen them flee, of each degree, For fear to die wi' sloth, man. Huh! hey dum dirrum, &c. ​My sister Kate came o'er the hill, Wi' crowdie unto me, man; She swore she saw them running still Frae Perth unto Dundee, man. The left wing general had nae skill, The Angus lads had nae gude will That day their neighbours' blood to spill; For fear, by foes, that they should lose Their cogues o' brose, all crying woes— Yonder them goes, d'ye see, man? Huh! hey dum dirrum, &c.
I see but few like gentlemen Amang yon frighted crew, man; I fear my Lord Panmure be slain. Or that he's ta'en just now, man. For though his officers obey, His cow'rdly commons run away, For fear the redcoats them should slay. The sodgers' hail made their hearts fail; See how they skale, and turn their tail, And rin to flail and plough, man! Huh! hey dum dirrum, &c.
But now brave Angus comes again Into the second fight, man; They swear they'll either die or gain, No foes shall them affright, man: Argyle's best forces they'll withstand, And boldly fight them sword in hand, Give them a gen'ral to command, A man of might, that will but fight, And take delight to lead them right, And ne'er desire the flight, man. Huh! hey dum dirrum, &c.
But Flanderkins they have nae skill To lead a Scottish force, man, Their motions do our courage spill, And put us to a loss, man. You'll hear of us far better news, When we attack wi' Highland trews, To hash, and smash, and slash, and bruise, Till the field, though braid, be all o'erspread, But coat or plaid, wi' corpses dead, In their cauld bed, that's moss, man. Huh! hey dum dirrum, &c.
Twa gen'rals frae the field did run, Lords Huntly and Seaforth, man; They cried and run, grim death to shun, Those heroes of the north, man. They're fitter far for book or pen, Than under Mars to lead on men: Ere they came there they might weel ken That female hands could ne'er gain lands; 'Tis Highland brands that countermands Argathlean bands frae Forth, man. Huh! hey dum dirrum, &c.
The Camerons scour'd as they were mad, Lifting their neighbours' cows, man; M'Kenzie and the Stewart fled But philabeg or trews, man. Had they behaved like Donald's corps, And kill'd all those came them before, Their king had gone to France no more: Then each Whig saint wad soon repent, And straight recant his covenant, And rent it at the news, man. Hull! hey dum dirrum, &c.
M'Gregors they far off did stand, Bad'noch and Athole too, man; I bear they wantit the command. For I believe them true, man. Perth, Fife, and Angus, wi' their horse, Stood motionless, and some did worse; For though the redcoats went them cross, They did conspire for to admire Clans run and fire, left wings retire, While rights entire pursue, man. Huh! hey dum dirrum, &c.
But Scotland has not much to say For such a fight as this is, Where baith did fight, baith ran away; And devil take the miss is, That ev'ry officer was not slain, That ran that day, and was not ta'en Either flying to or from Dunblane: When Whig and Tory, in their fury, Strove for glory, to our sorrow, This sad story hush is. Huh! hey dum dirrum, &c.